ভিক্ষুক আবাসনে মানবিক ব্যবস্থা কায়েম করতে সুপ্রিম নির্দেশ

ওয়েবডেস্ক- দেশের সব ‘বেগার্স হোম’ (Beggars Home) বা ভিক্ষুক আবাসনে মানবিক ব্যবস্থা যথাযথ রাখার সুপ্রিম নির্দেশ (Supeme Court)। এইসব আবাসনের প্রাথমিক সুবিধা যথাযথ থাকছে কিনা, তা নিয়মিতভাবে পর্যবেক্ষণের পাশাপাশি এখানে হওয়া মৃত্যুর তথ্য রাখা বাধ্যতামূলক করল আদালত। আবাসিকদের সময় মত চিকিৎসায় অবহেলার কারণে মৃত্যু হলে মৃতের নিকটজনকে রাজ্য বা কেন্দ্রশাসিত সরকার ক্ষতিপূরণ দিতে বাধ্য থাকবে বলে নির্দেশ আদালতের। এমনকি এমন ক্ষেত্রে ফৌজদারি মামলাও করা যাবে বলে জানিয়েছে আদালত।

২০০০ সালে দিল্লির লাম্পুরে অবস্থিত ভিক্ষুক আবাসনে পানীয় ও রান্নার জলে দূষণ এবং কলিফর্ম ব্যাকটেরিয়া উপস্থিতির কারণে ব্যাপকভাবে কলেরা এবং গ্যাস্ট্রোএন্টেরাইটিস রোগের প্রাদুর্ভাব। বহু আবাসিক গুরুতরভাবে অসুস্থ হওয়ার পাশাপাশি বেশ কয়েকজনের মৃত্যু। সেই সূত্রে দেখা যায়, সেখানকার নিকাশি ব্যবস্থা সহ স্বাস্থ্য পরিকাঠামো এবং স্বাস্থ্যবিধি ব্যাপকভাবে লঙ্ঘিত হয়েছে।

এইসব আবাসনে মানবিক ব্যবস্থা বজায় রাখায় ব্যর্থতা শুধুমাত্র প্রশাসনিক ব্যর্থতা নয়, নাগরিকের সম্মানের সঙ্গে বেঁচে থাকার মৌলিক অধিকার ক্ষুন্ন হওয়া। সেই কারণেই দেশের সব ভিক্ষুক আবাসনের ক্ষেত্রে এই নির্দেশ। পাশাপাশি আবাসনগুলির হাল ফেরানোর পর তা বজায় রাখার জন্য নিয়মিত প্রচেষ্টা রাখতে হবে, অভিমত আদালতের।

আরও পড়ুন- “আমি শিবের ভক্ত, বিষও খেতে পারি,” অসমে বিরাট মন্তব্য মোদির

সমাজকল্যাণ দফতর, গণস্বাস্থ্য কর্তৃপক্ষ এবং স্বাধীন সিভিল সোসাইটির প্রতিনিধিদের নিয়ে প্রতিটি আবাসনের জন্য মনিটরিং কমিটি গড়তে রাজ্য ও কেন্দ্রশাসিত অঞ্চলগুলিকে নির্দেশ বিচারপতি জে বি পারদিওয়ালা ও বিচারপতি আর মহাদেবনের। সেখানে কতজন অসুস্থ হচ্ছে, ক’জনের মৃত্যু হয়েছে এবং সংশ্লিষ্ট ক্ষেত্রে কি ব্যবস্থা নেওয়া হয়েছে, তার রিপোর্ট নিয়মিতভাবে কমিটিকে রাখার

রিপোর্ট নিয়মিতভাবে কমিটিকে রাখার নির্দেশ। সেই সূত্রে রায়ে বিস্তারিত গাইডলাইনের উল্লেখ। এই গাইডলাইনগুলি সার্বিকভাবে কার্যকর করার জন্য সমাজকল্যাণ ও ক্ষমতায়ন মন্ত্রককে তিন মাসের মধ্যে মডেল গাইডলাইন তৈরি করে নির্দেশিকা জারির নির্দেশ।

দেখুন আরও খবর-